google/wiki40b huggingface dataset:
Ruanda-Urundi

Oversikt

De uavhengige kongedømmene Rwanda og Burundi ble annektert av Tyskland sammen med andre stater i Great Lakes-området på slutten av det nittende århundret og tidlig i det tjuende. Området hang sammen med Tysk Østafrika og hadde minimal tysk tilstedeværelse.
I første verdenskrig ble området vunnet av styrker fra Belgisk Kongo i 1916. Versaillestraktaten delte Tysk Østafrika, og størstedelen gikk til Storbritannia under navnet Tanganyika. Den vestligste delen, som offisielt ble omtalt som «Det belgisk okkuperte østafrikanske Ruanda-Urundi.
Belgierne var mye mer involverte i territoriet enn tyskerne hadde vært, særlig i Rwanda. Til tross for mandatet Belgia hadde, som sa at de skulle utvikle området og gjøre det klart for selvstendighet, praktiserte de også her «Raubwirtschaft»-politikken fra Belgisk Kongo. Belgia krevde at territoriene skulle tjene penger for «moderlandet», og at intern utvikling måtte komme fra midler samlet i territoriet. Disse midlene kom i hovedsak fra kaffe som ble dyrket i regionens gunstige, vulkanske jordsmonn. Befolkningen ble også tungt skattlagt og måtte utføre pliktarbeid.
For å implementere sine visjoner for territoriet benyttet Belgia seg av de eksisterende maktstrukturene. Herskerklassen bestod i hovedsak av tutsier, mens mesteparten av befolkningen ellers var hutuer. De belgiske administratorene holdt seg til datidens raseteorier og mente at tutsiene var overlegne i forholdt til hutuene. Hutuene hadde spilt en større rolle i administrasjonen av landet før det belgiske regimet ble innført, men belgierne forenklet systemet ved å basere det på etniske skiller. Sinnet og frustrasjonen over undertrykkingen ble i hovedsak fokusert på tutsieliten i stedet for på en kolonimakt som befant seg langt vekke, noe som skulle å stor betydning for folkemordet som skjedde tiår etter selvstendigheten.
Etter at Folkeforbundet ble oppløst, kom regionen under FNs tilsynsordning i 1946. Dette sa at Belgia skulle gjøre områdene klare for selvstendighet, men belgierne mente det ville ta tiår før området var klart til dette.
Selvstendigheten kom i stor grad på grunn av hendelser andre steder. På 1950-tallet vokste det frem en selvstendighetsbevegelse i Belgisk Kongo og belgierne forstod at de ikke lenger kunne kontrollere området. Ruanda-Urundis større nabo ble uavhengig i 1960 og etter to år med raske forberedelser ble også Ruanda-Urundi selvstendig 1. juli 1962, og delt i de to selvstendige landene Rwanda og Burundi. Det tok to år før styresmaktene i de to landene var helt separert fra hverandre.
Vanlig ulke

Om arten

Vanlig ulke er utbredt fra Nord-Spania i sør til Barentshavet i nord. Finnes også i Østersjøen.
Den er vanlig langs hele norskekysten.

Beskrivelse

Vanlig ulke har et stort og flattrykt hode med en rekke utvekster eller pigger. Kroppen smalner så av bakover mot halefinnen. Den er brun eller grønnlig  på farge med mørke områder eller flekker på sidene. Den gode kamuflasjen kan gjøre den svært vanskelig å oppdage. Kan bli opptil 60 cm lang og er den største arten i ulkefamilien i Norge.

Habitat

Vanlig ulke opptrer vanligvis fra fjæra og ned mot 30 m dyp, men det er fanget eksemplarer på 250 m dyp. Små individer finner man som oftest på steder med bunnvegetasjon, mens større individer gjerne oppholder seg på ren sandbunn.

Adferd

Vanlig ulke er en typisk stasjonær bunnfisk, som ofte danner lokale populasjoner. Den ligger delvis nedgravd eller skjult på bunnen mens den venter på byttedyr som mindre fisker eller krepsdyr. Vanlig ulke er en glupsk rovfisk som sluker byttet helt når den bykser frem fra skjulestedet sitt. 
Gytetiden er fra desember til mars, og eggene blir lagt i klaser på bunnen. Hannfisken vokter eggene frem til klekking. Yngelen lever pelagisk den første tiden før de søker ned mot bunnen.

Fiske

Vanlig ulke er en god matfisk, men det foregår ikke noe kommersielt fiske etter arten.
Bembidion tetracolum

Utbredelse

Bembidion tetracolum finnes i nesten hele Europa, østover til Tyrkia i Asia. Den finnes i Tunis og Marokko i Nord-Afrika. Den er også registrert fra Norge.

Utseende

Bembidion tetracolum er mellom 5-6 millimeter lang, med en ganske slank og litt flat kroppsform. Dekkvingene har fire lysere flekker, to foran og to bak. Brystskjoldet (pronotum) er helt glatt uten en fin nettaktig struktur. (Krever god forstørrelse). Hodet har noen svake panne fårer som ikke konvergerer i framkanten. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion tetracolum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Reskript

Et reskript eller rescript (latin: rescriptum) var opprinnelig et skriftligt svar fra en romersk keiser eller en pave på et spørsmål om lov eller moral. Senere fikk det en videre betydning som offisiell forordning eller skrivelse fra en regjering.
Før innføringen av Grundloven i Danmark kunne kongen gi lover i form av reskripter, som innebar en befaling rettet mot kollegier og andre underordnede myndigheter. Dette var i motsetning til en forordning eller anordning som var en generell befaling rettet til alle landets borgere. 
Reskripter ble utgitt enkeltvis og tilsendt de relevante myndighetene og deres bestemmelser ble offentliggjort via plakater slått opp på offentlige steder. Men ettersom de i motsetning til forordningene ikke ble samlet i årganger og tilbudt for salg, var den eksakte viten om disse i realiteten utilgjengelige for den allmenne befolkningen når plakatene var tatt ned igjen. Dette betydde ikke at borgerne kunne påberope seg uvitenhet overfor loven som unnskyldning, idet de statlige forordningene under eneveldet var gyldige uansett om de var kunngjort eller ikke. Dette endret seg delvis i 1786 da juristen Laurids Fogtman begynte utgivelsen av verket Samlingen af kgl. Reskripter, Resolutioner og Kollegialbreve, udtogsvis og i kronologisk Orden, for Tiden fra 1660 til 1812, for så vidt som man hadde mulighet for å anskaffe eller på annen måte benytte verket. Serien ble ført opp til 1865 av juristen Tage Algreen-Ussing. I tillegg til dette ble mange reskripter offentliggjort i Collegial-Tidende som begynte å komme ut i januar 1798.
Turgut Özal

Bakgrunn

Turgut Özal var elektronikkingeniør og besriftsøkonom av utdannelse. I 1967 ble han sjef for den statlige planleggingsorganisasjon.

Økonom

Etter militærkuppet i mars 1971 arbeidet han for Verdensbanken, men vendte tilbake til Tyrkia i 1973 og innehadde ledende poster innen næringslivet. I perioden 1979-80 var han statssekretær i statsministerens kanselli og samtidig statssekretær i planleggingsorganisasjonen.
Økologisk feilslutning

Økologisk feilslutning, også kalt aggregativ feilslutning, betegner innen statistikk en logisk brist som følge av at det gjøres en slutning om et nivå basert på data fra et høyere (aggregert) nivå.
Et eksempel: Hvis FrP går opp 10 prosentpoeng og SV går ned 10 prosentpoeng mellom to meningsmålinger, er det en økologisk feilslutning å hevde at dette skyldes at disse velgerne har gått fra direkte fra SV til FrP. Mer sannsynlig er det at det skyldes etappeforskyvninger mellom flere partier enn disse to, og de 10 prosentene er bare nettoeffekten.
Det er viktig å påpeke at økologiske feilslutninger er en logisk, ikke praktisk, metodefeil. I teorien er det fullt mulig at disse velgerne faktisk går direkte fra SV til FrP. Skal en unngå økologiske feilslutninger må man følge de samme velgerne over tid gjennom panelundersøkelser. Vanlige meningsmålinger følger ikke enkeltvelgere over tid, ettersom det trekkes et nytt utvalg på ca. 1000 personer hver gang det foretas en måling. Sammenligninger mellom forskjellige meningsmålinger sier da ingen ting om hvordan den enkelte velger endrer stemmegivningen, bare hvordan hele populasjonen (velgermassen) endres (med mindre respondentene spørres om tidligere stemmegivning).
Begrepet ble lansert i 1950 av William Robinson i en artikkel i American Sociological Review
Skyting under Asialekene 1990

Skyting under Asialekene 1990. Skyting var en av flere sporter under de ellevte Asialekene som ble arrangert i Beijing i Kina. Det var tiende gangen som skyting var med på programmet i Asialekene. Det ble konkurrert i 40 skyteøvelser, 26 for mann og 14 for kvinner. Skytekonkurransene ble avviklet i perioden 25. til 30. september 1990. Kina ble beste nasjon med tjuesju gullmedaljer foran Nord-Korea med seks.
Monkwearmouth-Jarrow Abbey

Monkwearmouth-Jarrow Abbey er et dobbeltkloster (kloster som kombinerte et adskilt samfunn for både munker og nonner innenfor en institusjon) ved elven Wear i Monkwearmouth og ved elven Tyne i Jarrow i Tyne and Wear, England. Klosterets offisielle navn er «Klosterkirken for sankt Peter og sankt Paulus, Monkwearmouth-Jarrow». Det har siden 27. januar 2012 vært oppført på Storbritannias tentative verdensarvsliste, men søknaden ble siden lagt på hyllen etter evaluering.
Klosteret ble grunnlagt i år 674 av den anglosaksiske abbeden Benedict Biscop, og klosteret var i virksomhet fram til 1545 ved oppløsningen av Englands klostre. Jarrow, som det til daglig kalles, ble et senter for angelsaksisk lærdom i nordlige England og dets fremst lærde som kom herfra var Beda. I nærhetene av ruinene av Jarrow er et museum, Bede's World, dedikert til livet og tidsalderen som Beda levde i og for å markere de angelsaksiske kulturelle prestasjonene.

Beda

Det bibliotek som Benedict hadde anskaffet seg ved sine reiser til Roma og gitt til klosteret ble ikke bare en krybbe for engelsk kunst, men også for engelsk litteratur. Jarrow er hvor Beda fikk sin første undervisning under beskyttelse av Ceolfrith, som ble utpekt av Benedict, fra han var sju år gammel. Her ble Beda boende resten av sitt liv, skrev og døde som en munk. Ved sin død i 735 hadde Beda etablert seg selv som Englands ledende autoritet innen historie og Bibelen, og fikk en vital post-mortem innflytelse på klosterets framtid. Hans skrifter, fremst var Historia ecclesiastica gentis Anglorum, ble så populær på 700-tallet at de ikke bare sikret klosterets omdømme, men påvirket også utviklingen av Monkwearmouth-Jarrows særskilte insulære skrift med minuskel, utviklet for øke hastigheten i bokproduksjonen.
Den tiburtinske sibylle

Den tiburtinske sibylle var en profetisk prestinne (sibylle). Hun er ikke med i den klassiske greske oppregning av ni sibyller, men ble tilføyet av romerne. Hennes sete var den gamle sabino-latinske byen Tibur (det moderne Tivoli). 
Det fortelles om et mytisk møte der   Augustus spurte sibyllen om han burde tilbes som gud. Dette møtet er blitt et yndet motiv i kristen kunst. Nå er det ikke så klart hvorvist den sibyllen det gjelder, var den etruskiske sibylle i Tibur eller den greske i Cumae. Den kristne forfatter Lactantius nøler imidlertid ikke med å identifisere sibyllen med den tiburtinske sibylle. Han skriver endel om de hedenske sibyller, som kan tjene til å skjelne dem fra hverandre, eller forstå hvordan dette ble forstått blant  kristne på 300-tallet:
«Den tiburtinske sibylle, Albunea av navn, tilbes i Tibur som en gudinne,nær bredden av Anio, hvori hennes bilde skal ha blitt funnet, med en bok i hånden. Hennes orakulare svar overførte senatet til capitol». (Divine Institutes I.vi)
Det finnes en apokalyptisk psevdoprofeti som ettribueres til den tiburtinnske sibylle, forfattet ca 380 e.Kr., men med revisjoner og interpoleringer lagt til på senere tidspunkter. Frn hevdes å profetere at en siste keise, kalt Constans, skulle komme, og han skulle nedkjempe kristendommens fiender og innvarsle en tid med fred og stor velstand, og han skulle få slutt på hedensommen og omvende jødene. Etter å ha nedkjempet Gog og Magog skulle denne keiseren legge av sin krone og skjenke den til Gud. Dette skulle da utløse antikrists komme. 
Ippolito d'Este nybygde Villa d'Este i Tibur/Tivoli fra 1550 og fremover, og forordnet forseggjorte murfresker i villaen som skulle gjenkalle den tiburtinske sibylle som profeterende Jesu fødsel til den klassiske verden.
Notiophilus palustris

Utbredelse

Notiophilus palustris er vanlig og utbredt i Europa, østover i Asia til Sibir. Den finnes nord til polarsirkelen.

Utseende

Notiophilus palustris er mellom 5 og 6 millimeter lang.  Dekkvingene samt resten av kroppen er mørkt bronsefarget. Mellomrommet mellom første og andre punktrekke på dekkvingen er ekstra bred. Pannen har flere markerte furer. Beina (tibia) er lyse, gulbrune.

Levevis

Notiophilus palustris er en dagaktiv løpebille, men den foretrekker skygge og lever derfor gjerne litt bortgjemt. Den finnes i tilknytning til både tørre og fuktige enger med lav vegetasjon, gjerne i veiskråninger og lignende. Larvene lever som rovdyr. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der billens indre og ytre organer endres.
Qingyunpu

Qingyunpu (kinesisk: 青云谱区; pinyin: Qīngyúnpǔ Qū) er et bydistrikt som tilhører byprefekturet Nanchang i den kinesiske provinsen Jiangxi.
Det har et areal på 40,4 km² og teller 260 000 innbyggere.
Herand

Herand er en bygd i Jondal kommune i Hordaland. Per 2010 har Herand omtrent 220 innbyggere. Herand ligger ved den nasjonale turistveien mellom Utne og Jondal, ca 23 km sørvest for Utne, 13 km nordøst for Jondal.
Herand har hatt lange tradisjoner med båtbygging.
På Herandsholmen som er en privateid øy utenfor Herand, ble det opprettet gjestgiveri i 1754. Herandsholmen er blant de best bevarte og autentiske gamle ting- og handelssteder i Norge og er en viktig del av den norske kulturarven.
Stedet tilbyr omvisning etter forhåndsavtale og overnatting.
På Bakke er det helleristninger fra bronsealderen.
Rue du Faubourg-Montmartre

Historie

Gaten er en av de eldste i Paris, og er å finne på de eldste kart. Den førte fra byen ut til abbediet Montmartre, som lå nord for byen. Under den franske revolusjon hadde den en tid navnet rue du Faubourg-Montmarat og forstaden [=faubourg) av samme navn het Faubourg-Mont-Marat.
Åshild Kanstad Johnsen

Bakgrunn og arbeid

Åshild Kanstad Johnsen er utdannet innen visuell kommunikasjon ved Kunsthøgskolen i Bergen der hun studerte fra 2003 til 2008. 
Kanstad Johnsen debuterte som barnebokforfatter med billedboka Kubbe lager museum i 2010. Boka vant sølv i klassen «Billedbok» i Årets vakreste bøker 2011. Tittelfiguren Kubbe har siden blitt hovedperson i flere bøker og i japanske tegnefilmer. I Japan har det også kommet spinoff-produkter knyttet til filmene.
Åshild K. Johnsen bor og arbeider i Bergen. Hun er datter til designeren og grafikeren Augon Johnsen (født 1953) og storesøsteren til billedkunstneren Mari Kanstad Johnsen (født 1981).
ÅF

ÅFs historie

Södra Sveriges Ångpanneförening ble dannet den 23. februar 1895, da en rekke eiere av trykkgeneratorer rundt om i Sør-Sverige samlet sine ressurser for å forhindre ulykker og utvikle en mer effektiv bruk av trykkenergien. I de drøye hundre årene som har gått siden den gang har ÅF spilt en viktig rolle i utviklingen av industrien, og har en rekke omfattende referanseprosjekter innenfor både papirindustrien, bilindustri, skogsdrift, gruvedrift, næringsmiddelindustrien, olje og gass m.m. ÅF har bistått og veiledet sine kunder gjennom alle de teknologiske paradigmeskiftene, fra trykkenergi og elektrisitet, til kjernekraft og IT. AB Ångpanneföreningen ble børsnotert på Stockholmsbörsen i 1986, og har siden den gang blitt en av av de større tekniske konsulentselskaper i Europa. Den 5. mai 2008 skiftet AB Ångpanneföreningen navn til ÅF AB.

Rådgiver for Olympiatoppen

ÅF er Green Advisor for de fire olympiske komiteene i Norge, Sverige, Finland og Sveits - et sponsorsamarbeid som hjelper idretten med å tenke grønnere. Olympiske leker gir mulighet for sportslige prestasjoner, og til å sette fokus på miljøspørsmål og igangsette synlige grønne tiltak. For ÅF i Norge omfatter «Green Advisor»-avtalen et samarbeid med Norges Idrettsforbund og olympiske og paralympiske komité, inkludert Olympiatoppen. ÅF deltar som konsulent og rådgiver i «grønne» spørsmål, og vil aktivt ta del i planlegging og utviklingen av bærekraftige løsninger. Samarbeidet med de ulike olympiske komiteene omfatter en rekke aspekter, men avtalens fundament omhandler strategiske studier av bærekraftige løsninger, opplæring av ansatte og utøvere i spørsmål rundt miljøbevissthet og bærekraftige løsninger, inkludert klimaforandringer og energieffektive løsninger.
Washingtons flagg

Washingtons flagg består av en grønn flaggduk hvorpå delstatens segl er plassert. Flagget ble vedtatt 7. juni 1923 og har senere gjennomgått flere spesifiseringer, sist 19. april 1967. 
Delstaten Washingtons segl viser et bilde av president George Washington, USAs første president og den som har gitt delstaten dens navn, innenfor en gul sirkel. På sirkelen står omskriften «the seal of the state of Washington» sammen med årstallet «1889». Årstallet viser til at Washington ble USAs 42. delstat den 11. november 1889. 
Delstaten Washingtons flagg er det eneste delstatsflagget i USA med grønn farge i duken. Fargen er en referanse til delstatens kallenavn «den eviggrønne staten». Flagget er også det eneste amerikanske delstatsflagget som viser bilde av en av landets presidenter. 
Tanken om et eget flagg kom opp i 1914 gjennom den patriotiske organisasjonen Daughters of the American Revolution. Grønne flagg med bilde av president Washington var deretter i uoffisiell bruk fram til 7. juni 1923 da flagget ble offisielt vedtatt. Senere endringer har bestått i nærmere beskrivelser av flaggets detaljer.
Tilbake til en ny tid

Tilbake til en ny tid er et musikkalbum med Rune Larsen, utgitt i 1976.
Procleomenes

Utseende

Små til middelsstore, slanke, noe maurlignende, som oftest mørkt fargede trebukker, dekkvingene med lyse tverrstriper. Hodet er omtrent så bredt som pronotum, ovalt. Antennene er nokså tynne, gjerne omtrent så lange som kroppen. Pronotum er smalt, lengre enn bredt, omtrent sylidrisk men med en kraftig, trekantet tann omtrent midt på hver sidekant. Dekkvingene er jevnbrede, forholdsvis tynne. Beina er slanke, med tykke, klubbeformede lår.

Utbredelse

Slekten er utbredt i Asia, fra Thailand i vest til Sulawesi i øst.
Scene Finnmark

Scene Finnmark (etablert 1994 i Vadsø som Musikk i Finnmark) er en kulturinstitusjon underlagt Finnmark fylkeskommune, som består av landsdelsmusikere gjennom Landsdelsmusikerordningen i Nord-Norge, den samiske musikkinstitusjonen Sápmi Music, ungdomsportalen Ung Artist og Den kulturelle skolesekken i Finnmark. 
I tillegg til å utvikle egne produksjoner er Scene Finnmark et senter for utvikling og samhandling mellom kulturaktører i Finnmark, og skal blant annet sikre og videreutvikle kompetanse på produksjon, turné og lokale arrangører i Finnmark, samt være en støttespiller og samarbeidspartner for det øvrige kulturlivet i fylket.

Ansatte

Scene Finnmark har 16 heltidsansatte, inkludert produsenter, turnéleggere og 9 heltidsansatte musikere som er fordelt på det rytmiske ensemblet LINK i Hammerfest, det klassiske ensemblet Ensemble Noor i Alta og Varangermusikerne i Vadsø.
Korskranke

Korskranke, latinsk cancelli, er et gitterverk eller annen avgrensning mellom kor og forsamlingsrom (for eksempel langhuset) i en kirke. De har vært vanlige i Norge, både i middelalderkirker og senere, og finnes fortsatt i mange nyere kirker. Korskranker i Sverige og Finland har ofte vært utstyrte med grinder og prydet av pyramider.
Erotikk i Sydhavet

Handling

Martin Budd (Graeme Blundell) er en pilot for Sir Harry Blandings og innleder der (mer eller mindre ufrivillig) et forhold til Sir Harrys kone. Da de blir tatt på fersken får han sparken og må ta til takke med en jobb hos det tvilsomme flyselskapet Banana Airlands, et selskap som flyr mellom Australia og Karibien. I tillegg til dette har han fått et merkelig tilfelle av nyseanfall som gjør at han har mistet potensen. Hans co-pilot, rundbrenneren Paul (Robin Stewart), som har innledet et forhold til begge av flyets flyvertinner, forsøker å gi Martin en rekke tvilsomme råd for å helbrede potensen. Turen går til Karibien, der en rekke pussige situasjoner oppstår. Blant annet får han en rekke tilbud fra villige kvinner og forfølges også av datteren til sin forrige sjef.

Om filmen

Omtales ofte som en «sexploitation-komedie» der graden av nakenhet er relativt høy i forhold til andre samtidige filmer av samme kategori. Filmen ble i 2004, på australske DVD.ney.au, omtalt i lite flatterende tonelag der de peker på dårlig manus, mannssjåvenistiske holdninger overfor kvinner og utdatert humor.
Aksla Idrettslag

Aksla Idrettslag (stiftet 1928) er et idrettslag fra Ålesund. Aksla IL hører til byregionen Nørvasund/Hatlane/Gåseid, og rekrutterer dermed fra Nørvasund skolekrets.
Klubben driver med håndball og fotball og har ca 800 aktive medlemmer noe som gjør den til en av de største på Sunnmøre
Aksla IL er sertifisert Kvalitetsklubb 
-https://www.fotball.no/klubb-og-leder/kvalitetsklubb/
Suan

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 17 ri (landsby).
Kroken (Tromsø)

Kroken (nordsamisk: Biežavággi) er en bydel i Tromsø. Den ligger på fastlandssiden av Tromsøysundet, ca. 9 kilometer nord for Tromsø sentrum. Mesteparten av bebyggelsen ligger på nordsiden av Krokelva og består av blokker og rekkehus bygget rundt 1970. Senere er også eneboligfeltene Kroken Sør, som ligger sør for Krokelva, og Krokenstranda kommet til i området. Delområdet Kroken, som omfatter strekningen fra Kroken Sør til og med Tønsvik i nord, hadde 4 752 innbyggere i 2015.
Tromsøs alpinsenter ligger i Kroken. Senteret har tre heiser: Bamsetrekket 500 meter, Parallellen 1100 meter og Ekspressen 1600 meter og fire bakker. Den minste bakken er Bamseløypa (500 meter), i tillegg har kommer Turløypa og Slalomløypa som er lengre løyper med ulikt fall og vanskelighetsgrad. Den siste bakken er Utforløypa. Utforløypa blir ikke tråkket og gir gode offpist-muligheter. Anlegget har også en halfpipe og to Big Jumps fra da Arctic Challange gjestet Tromsø. 
Kroken har to barneskoler. Dette er Skjelnan skole og Krokelvdalen skole. Kroken har også en ungdomsskole, Kroken ungdomsskole. Kroken har også kirke og den ligger like sør for Krokelva. Ishavsbyen Fotballklubb har tilhold i Kroken.
Krokensenteret er et handlesenter som inneholder Norges største Coop Prix. Coop har drevet butikk i Kroken siden 1974. Den gang var bydelen i forkant av utviklingen med et stort og moderne forretningssenter. Nå er bydelen igjen i fremste rekke – med Norges største Prix-butikk, som er en topp moderne butikk med tekniske løsninger helt i fremste rekke.
Reuben Award

Reuben Award er en pris som deles ut årlig av den nordamerikanske National Cartoonists Society til tegneserie- og karikaturtegnere i mange ulike klasser, hvorav den mest prestigefylte er Cartoonist of the Year. Prisen deltes ut første gang 1946 og er oppkalt etter NCSs første leder Rube Goldberg, som ti log med designet prisstatuetten.
Prismottakeren av Cartoonist of the Year ("Årets tegneserietegner") velges ved en avstemning blant foreningens medlemmer, som utgjøres av profesjonelle tegneserietegnere, og har de fleste årene gått til personer fra USA. Kanadieren Lynn Johnston i 1985 ble den første fra et annet land, og samtidig den første kvinnen. Siden sluttet av 1990-tallet kan samme person bare motta prisen en gang.